Иако је брак бугарског престолонаследника Гаврила Радомира са ћерком мађарског владара успоставио пријатељске односе између две најјаче државе у дунавском подручју, односи су се погоршали након Гезине смрти. Бугари су подржали Ђулу и Копања насупрот Гезином сину Стефану I. Као резултат ових сукоба, брак између Гаврила Радомира и угарске принцезе је распуштен, и она је трудна истерана из Бугарске (касније ће се њен син представљати као наследник Гаврила Радомира). Угари су напали Ахтума који је директно подржавао претенденте на угарску круну. Ханадин, Ахтумова десна рука, прелази на Стефанову страну. Када је завера откривена, он се склања код Угара. Снажна византијска војска је истовремено опколила Ахтумово седиште. Убрзо је Атхум умро, а бугарски утицај северозападно од Дунава је сузбијен.